
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

	2026-жылдын «09» июлу
	№ 70
	 Астана шаары



Евразия экономикалык комиссиясынын Кеңешинин 2019-жылдын 
29-мартындагы № 23 чечимине өзгөртүүлөрдү киргизүү жөнүндө

[bookmark: _GoBack]Евразия экономикалык бирлигинин Бажы кодексинин 253-беренесинин 3-пунктуна, 254-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 6 жана 62-пункттарына ылайык Евразия экономикалык комиссиясынын Кеңеши чечти:
[bookmark: _Hlk241604666]1. Евразия экономикалык комиссиясынын Кеңешинин 2019-жылдын 
29-мартындагы № 23 «Атайын бажы жол-жобосу колдонулуучу товарлардын категориялары, товарлардын мындай категорияларын атайын бажы жол-жобосуна жайгаштыруунун шарттары жана аны колдонуу тартиби жөнүндө» чечимине тиркемеге ылайык өзгөртүүлөр киргизилсин. 
2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	
	
	
	
	

	М. Григорян
	И. Петришенко
	С. Жумангарин
	А. Касымалиев
	А. Оверчук

ТИРКЕМЕ

Евразия экономикалык комиссиясынын Кеңешинин
2026-жылдын 9-июлундагы
№ 70 чечимине

Евразия экономикалык комиссиясынын Кеңешинин 
2019-жылдын 29-мартындагы № 23 чечимине киргизилүүчү
ӨЗГӨРТҮҮЛӨР

1. 1-пункт төмөнкүдөй мазмундагы «г» пунктчасы менен толукталсын:
«г) Евразия экономикалык бирлигинин бажы аймагына ташып киргизилүүчү (киргизилген) жана Бириккен Улуттар Уюмунун Биологиялык ар түрдүүлүк жөнүндө конвенциясынын Тараптарынын конференциясынын (COP17) он жетинчи сессиясынын алкагында расмий эл аралык иш-чараларды уюштуруу жана өткөрүү үчүн гана арналган чет элдик товарларга карата.».
2.  2-пункт төмөнкүдөй мазмундагы «г» пунктчасы менен толукталсын:
«г) Евразия экономикалык бирлигинин бажы аймагына ташып киргизилүүчү (киргизилген) жана Бириккен Улуттар Уюмунун Биологиялык ар түрдүүлүк жөнүндө конвенциясынын Тараптарынын конференциясынын он жетинчи сессиясынын (COP17) алкагында расмий эл аралык иш-чараларды уюштуруу жана өткөрүү үчүн гана арналган чет өлкөлүк товарларды атайын бажы жол-жобосуна жайгаштыруу шарттары жана № 4 тиркемеге ылайык мындай товарларга карата аны колдонуу тартиби.».
3.  Төмөнкүдөй мазмундагы № 4 тиркеме менен толукталсын:

«№ 4 ТИРКЕМЕ
Евразия экономикалык комиссиясынын Кеңешинин 
2019-жылдын 29-мартындагы 
№ 23 чечимине 

Евразия экономикалык бирлигинин бажы аймагына ташып киргизилүүчү (киргизилген) жана Бириккен Улуттар Уюмунун Биологиялык ар түрдүүлүк жөнүндө конвенциясынын Тараптарынын конференциясынын он жетинчи сессиясынын (COP17) алкагында расмий эл аралык иш-чараларды уюштуруу жана өткөрүү үчүн гана арналган чет өлкөлүк товарларды атайын бажы жол-жобосуна жайгаштыруу шарттары жана мындай товарларга карата аны колдонуу тартиби

1.  Ушул документ Евразия экономикалык бирлигинин (мындан ары – Бирлик) бажы аймагына ташып киргизилүүчү (киргизилген) жана Бириккен Улуттар Уюмунун Биологиялык ар түрдүүлүк жөнүндө конвенциясынын Тараптарынын конференциясынын он жетинчи сессиясынын (COP17) алкагында Армения Республикасынын аймагында расмий эл аралык иш-чараларды уюштурууда жана өткөрүүдө пайдалануу үчүн гана арналган чет элдик товарларды жайгаштыруу шарттарын (анын ичинде аларды уюштуруучулар тарабынан уюштурулган же жактырылган иш-чаралардын өзү, көргөзмөлөр жана иш-чараларды уюштурууга, өткөрүүгө, массалык маалымат каражаттарында чагылдырууга, ачууга, жабууга жана жыйынтыктарын чыгарууга байланыштуу коштоочу иш-чаралар (мындан ары тиешелүүлүгүнө жараша – товарлар, иш-чаралар)) аныктайт жана мындай товарларга карата атайын бажы жол-жобосун колдонуу тартибин белгилейт.
2.  Ушул документтин 1-пунктунда көрсөтүлгөн товарларга төмөнкүлөр кирбейт:
а) Армения Республикасынын мыйзамдарына ылайык акциз (акциз салыгы же акциз жыйымы) салынуучу товарлар;
б) Евразия экономикалык бирлигинин бажы аймагына ташып кирүүгө жана (же) Евразия экономикалык бирлигинин бажы аймагынан ташып чыгууга тыюу салынган товарлардын тизмегине киргизилген товарлар (Евразия экономикалык комиссиясынын Коллегиясынын 2015-жылдын 21-апрелиндеги № 30 чечиминин № 1 тиркемеси) жана (же) Армения Республикасынын мыйзамдарына ылайык ташып кирүүгө тыюу салынган товарлар;
в) Евразия экономикалык бирлигинин бажы аймагына ташып кирүүгө жана (же) Евразия экономикалык бирлигинин бажы аймагынан ташып чыгууга уруксат берүү тартиби белгиленген товарлардын тизмегине (мындан ары – тизмек) киргизилген товарлар (Евразия экономикалык комиссиясынын Коллегиясынын 2015-жылдын 21-апрелиндеги № 30 чечиминин № 2 тиркемеси), буга тизмектин 2.16, 2.17 жана 2.19-бөлүмдөрүндө көрсөтүлгөн товарларды камтыган иш-чаралар үчүн арналган товарлар кирбейт.
3. Атайын бажы жол-жобосуна жайгаштырылган товарлар ушул документтин 12 жана 17-пункттарында көрсөтүлгөн учурларды кошпогондо, чет өлкөлүк товарлардын статусун сактап калат.
4.  Товарларды атайын бажы жол-жобосуна жайгаштыруунун шарттары:
[bookmark: _Hlk241605516]а)  Армения Республикасынын бажы органына (мындан ары – бажы органы) иш-чараларды уюштуруу жана өткөрүү маселелери камтылган Армения Республикасынын мыйзамдарына ылайык ыйгарым укуктуу органдын (мындан ары – ыйгарым укуктуу орган) товарлардын максаттуу багыты жөнүндө, алар уюштурулушу жана өткөрүлүшү пландаштырылган иш-чаралардын аталышын жана ордун, товарлардын аталыштарын жана санын (анын ичинде идентификациялык маалымдарды), товарлардын декларанты( декларанттары) жөнүндө маалымдарды көрсөтүү менен жазуу жүзүндөгү ырастоосун берүү;
б) тизмектин 2.16, 2.17 жана 2.19-бөлүмдөрүндө көрсөтүлгөн товарларды камтыган иш-чаралар үчүн арналган товарларга карата тарифтик эмес жөнгө салуу чараларын сактоону ырастаган документтерди жана (же) маалымдарды берүү;
в) санитардык, ветеринардык-санитардык жана карантиндик фитосанитардык чараларды сактоо;
[bookmark: _Hlk241605351]г) Армения Республикасынын мыйзамдарына ылайык түзүлгөн иш-чараларды уюштурууга жана өткөрүүгө ыйгарым укуктуу юридикалык жак (жактар) атайын бажы жол-жобосуна жайгаштырылган товарлардын декларанты болуп саналат.
5.  Атайын бажы жол-жобосуна ылайык товарларды пайдалануунун шарттары болуп төмөнкүлөр саналат:
а) ушул документтин 6-пунктуна ылайык бажы органы тарабынан белгиленген атайын бажы жол-жобосуна ылайык товарларды пайдалануу мөөнөтүн сактоо;
[bookmark: _Hlk241605572]б) ушул документтин 7-пунктунда белгиленген атайын бажы жол-жобосуна жайгаштырылган товарларга ээлик кылуу жана пайдалануу боюнча чектөөлөрдү сактоо.
6.  Товарларды атайын бажы жол-жобосуна жайгаштырууда декларант тарабынан билдирилген мөөнөттүн негизинде бажы органы Армения Республикасынын аймагына товарларды ташып киргизүүнүн максаттарына жана жагдайларына негизденип, ушул пункттун экинчи абзацын эске алуу менен товарларды атайын бажы жол-жобосуна ылайык пайдалануу мөөнөтүн белгилейт.
Армения Республикасынын аймагына ташып киргизилген жана андан ташып чыгарылган товарлар 2026-жылдын 1-августунан 2026-жылдын 31-декабрын кошо алган мезгил ичинде атайын бажы жол-жобосуна жайгаштырылат.
Атайын бажы жол-жобосуна ылайык товарларды пайдалануунун бажы органы белгилеген мөөнөтү аяктаганга чейин декларанттын жүйөлөштүрүлгөн кайрылуусу боюнча көрсөтүлгөн мөөнөт ушул пункттун экинчи абзацында көрсөтүлгөн мөөнөттүн чегинде узартылышы мүмкүн.
[bookmark: _Hlk241605706]7.  Атайын бажы жол-жобосуна жайгаштырылган товарлар ушул пункттун экинчи абзацына ылайык аларды пайдаланууга (тапшырууга) же ушул пункттун үчүнчү абзацына ылайык башка жактарга ээлик кылууга жана пайдаланууга берүүгө жол берилгенден башка учурларда декларанттын иш жүзүндө ээлигинде жана пайдалануусунда болууга тийиш.
Товарларга карата ыйгарым укуктарга ээ болгон жактар же алардын өкүлдөрү Армения Республикасында атайын бажы жол-жобосуна жайгаштырылган товарлар менен мындай товарларды сактоо, алардын сакталышын камсыз кылуу, иш-чараларды уюштуруу жана өткөрүү максаттары үчүн пайдаланууга даярдоо менен байланышкан адаттагы операцияларды жүргүзүүгө, ошондой эле мындай товарларды иш-чараларды уюштурууда жана өткөрүүдө пайдаланууга, анын ичинде мындай пайдалануу процессинде толук же жарым-жартылай чыгымдоого (керектөөгө) же иш-чаралардын катышуучуларына сувенирдик атрибуттар катары тапшырууга укуктуу.
Декларант атайын бажы жол-жобосуна жайгаштырылган товарларды, эгерде мындай товарлар керектөөчүлүк касиеттерин жоготуп, алар арналган функция боюнча андан ары колдонууга жараксыз болуп калса, аларды Армения Республикасында башка жактардын ээлигине жана пайдалануусуна, мындай товарларды техникалык тейлөө, оңдоо, сактоо, ташуу (транспортировкалоо), ошондой эле Армения Республикасынын мыйзамдарына ылайык көмүү, зыянсыздандыруу, утилдештирүү же башка жолдор менен жок кылуу максатында өткөрүп бере алат. 
Атайын бажы жол-жобосуна жайгаштырылган товарларды ушул документтин 1-пунктунда көрсөтүлгөндөн башка максаттарда, анын ичинде ар кандай коммерциялык иш-аракеттер үчүн, анын ичинде башка жолдор менен сатуу же ээликтен ажыратуу, мындай товарларды ижарага берүү жана аларды колдонуу менен акы төлөнүүчү кызматтарды көрсөтүү үчүн колдонууга, ошондой эле бул товарларды Бирликтин башка мүчө мамлекеттеринин аймактарына ташып чыгууга тыюу салынат.
Атайын бажы жол-жобосуна жайгаштырылган товарларды башка жактардын менчигине жана пайдалануусуна өткөрүп берүү, ошондой эле мындай товарларды жоготуу бул товарлардын декларациялоочусун ушул документтин 5-пунктунда белгиленген атайын бажы жол-жобосуна ылайык товарларды пайдалануу шарттарын сактоодон, ушул документтин 8-пунктуна ылайык атайын бажы жол-жобосунун колдонулушун токтотуудан бошотпойт, ошондой эле атайын бажы жол-жобосунун колдонулушун токтотпойт жана атайын бажы жол-жобосуна ылайык товарларды пайдалануу мөөнөтүн узартпайт.
8.  Ушул документтин 6-пунктуна ылайык бажы органы тарабынан белгиленген атайын бажы жол-жобосуна ылайык товарларды пайдалануу мөөнөтү аяктаганга чейин бул бажы жол-жобосунун аракети төмөнкү учурларда аяктайт:
[bookmark: _Hlk241605921]а) товарларды ташып кирүүдө аларды Армения Республикасындагы атайын бажы жол-жобосуна жайгаштырган шартта Бирликтин бажы аймагынан тышкары кайра ташып чыгууда ушундай эле бажы жол-жобосуна жайгаштырылган товарларды атайын бажы жол-жобосуна жайгаштырууда, ошондой эле бажы органына бажы документтерин берген же Армения Республикасынын аймагына ташып кирүүдө бул товарларды атайын бажы жол-жобосуна жайгаштырылганын ырастаган мындай документтер жөнүндө маалымдарды бергенде. Мындай учурда бажы органы тарабынан атайын бажы жол-жобосуна ылайык товарларды пайдалануу мөөнөтү белгиленбейт;
б) атайын бажы жол-жобосуна жайгаштырылган товарларды Евразия экономикалык бирлигинин Бажы кодексинде (мындан ары – Кодекс) каралган тартипте жана шарттарда, ушул документтин 11-пунктун эске алуу менен чет өлкөлүк товарларга карата колдонулуучу башка бажы жол-жоболоруна жайгаштырганда;
в) эгерде мындай товарлардын Бирликтин бажы аймагынан чыгуучу жери Армения Республикасында жайгашса, Бирликтин бажы аймагынан аларды ташып чыгуу үчүн чет өлкөлүк товарларга карата колдонулуучу бажы жол-жоболоруна жайгаштырбастан атайын бажы жол-жобосуна жайгаштырылган товарларды Бирликтин бажы аймагынан ташып чыкканда;
г) Армения Республикасынын мыйзамдарына ылайык бажы органы тарабынан атайын бажы жол-жобосуна жайгаштырылган товарларды кыйроонун же жеңилгис күчтүн таасиринин кесепетинде жок кылуу жана (же) кайтарылгыс жоготуу фактысын же ташуунун (транспортировкалоонун) жана (же) сактоонун нормалдуу шарттарында табигый жоголушунун натыйжасында бул товарларды кайтарылгыс жоготуу фактысын тааныганда;
д)  ыйгарым укуктуу орган тарабынан берилген маалымдардын негизинде атайын бажы жол-жобосуна жайгаштырылган товарларды иш-чараларды уюштурууда жана өткөрүүдө колдонуу процессинде чыгымдоо (керектөө) фактысын же ушул документтин 7-пунктунун экинчи абзацына ылайык мындай товарларды иш-чаралардын катышуучуларына сувенирдик атрибуттар катары көрсөтүү фактысын бажы органы тарабынан тааныганда;
е) Армения Республикасынын мыйзамдарына ылайык бажы органы тарабынан атайын бажы жол-жобосуна жайгаштырылган, өзүнүн керектөө касиеттерин жоготкон жана алар арналган сапатта андан ары пайдаланууга жараксыз болуп калган товарларды көмүү, зыянсыздандыруу, утилдештирүү же башка ыкма менен жок кылуу фактысын Армения Республикасынын мыйзамдарына ылайык тааныганда.
9.  Атайын бажы жол-жобосуна жайгаштырылган товарлар ушул документтин 8-пунктунун «а» жана «б» пунктчаларында көрсөтүлгөн бажы жол-жоболоруна бир же бир нече партия менен жайгаштырылышы мүмкүн.
Атайын бажы жол-жобосуна жайгаштырылган товарларга карата ушул документтин 8-пунктунун «в» жана «е» пунктчаларына ылайык ушул бажы жол-жобосун аяктоо бир же бир нече партия менен жүргүзүлүшү мүмкүн.
10.  Ушул документтин 6-пунктуна ылайык бажы органы тарабынан белгиленген атайын бажы жол-жобосуна ылайык товарларды пайдалануу мөөнөтү аяктагандан кийин бул бажы жол-жобосунун колдонулушу токтотулат.
11.  Товарларды ички керектөө үчүн чыгаруу бажы жол-жобосуна жайгаштыруу менен атайын бажы жол-жобосунун аракети аяктаган учурда:
а) ташып кирүү бажы алымдарынын, салыктардын, атайын, демпингге каршы, компенсациялык алымдардын коюмдары, мындай товарлардын бажы наркы жана (же) алардын табигый түрдөгү физикалык мүнөздөмөсү (саны, салмагы, көлөмү же башка мүнөздөмөсү) аларды ички керектөө үчүн чыгаруунун бажы жол-жобосуна жайгаштыруу үчүн берилген товарларга декларацияны бажы органы каттаган күнгө карата аныкталат;
б) мындай товарларга карата ички керектөө үчүн чыгаруунун бажы жол-жобосуна жайгаштыруу үчүн берилген товарларга декларацияны каттоо күнүнө карата колдонулуучу тыюу салуулар жана чектөөлөр колдонулат, мында товарларга мындай декларацияны каттоо күнүнө карата бул товарлардын иш жүзүндөгү абалы эске алынат.
12.  Атайын бажы жол-жобосуна жайгаштырылган, иш-чараларды уюштурууда жана өткөрүүдө аларды пайдалануу процессинде чыгымдалган (керектелген) же иш-чаралардын катышуучуларына сувенирдик атрибуттар катары тапшырылган товарлар Бирликтин товарларынын статусуна ээ болот жана бажы органы аларды чыгымдоо (керектөө) же тапшыруу фактысын тааныган күндөн тартып бажы контролунда болгон эмес деп эсептелет.
13.  Атайын бажы жол-жобосуна жайгаштырылган, өзүнүн керектөө касиеттерин жоготкон жана алар үчүн арналган сапатта андан ары пайдаланууга жараксыз болуп калган товарлар Армения Республикасынын мыйзамдарына ылайык аларды көмүү, зыянсыздандыруу, утилдештирүү же башка ыкма менен жок кылуу фактысы бажы органы тарабынан таанылган күндөн тартып бажы контролунда болгон эмес деп эсептелет.
14.  Товарларга карата атайын бажы жол-жобосунун колдонулушу алар алынып коюлган же Армения Республикасынын мыйзамдарына ылайык аларга камак салынган учурда токтотулат.
15.  Эгерде Армения Республикасынын мыйзамдарына ылайык товарларды алып коюуну жокко чыгаруу же аларга камак салууну жокко чыгаруу жөнүндө чечим кабыл алынган болсо, мындай товарларга карата атайын бажы жол-жобосунун аракети бул чечим мыйзамдуу күчүнө кирген күндөн кийинки күндөн же ушул чечимде көрсөтүлгөн күндөн тартып улантылат.
16.  Ушул документтин 14 жана 15-пункттарында көрсөтүлгөн учурларда атайын бажы жол-жобосунун колдонулушун токтото туруунун жана кайра улантуунун тартиби Армения Республикасынын мыйзамдарына ылайык белгиленет.
17.  Армения Республикасынын мыйзамдарына ылайык атайын бажы жол-жобосуна жайгаштырылган товарларды конфискациялоодо же менчикке (кирешеге) айландырууда ушундай товарларга карата мындай бажы жол-жобосунун аракети токтотулат, ал эми конфискацияланган же Армения Республикасынын менчигине (кирешесине) айландырылган товарлар аларды конфискациялоо же Армения Республикасынын менчигине (кирешесине) айландыруу жөнүндө чечим күчүнө кирген күндөн тартып Армения Республикасынын товарларынын статусуна ээ болот.
18.  Атайын бажы жол-жобосуна жайгаштырылуучу (жайгаштырылган) товарларга карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдет декларантта бажы органы тарабынан товарларга декларацияны каттаган учурдан тартып пайда болот, ага ылайык товарлар атайын бажы жол-жобосуна жайгаштырылат.
19.  Атайын бажы жол-жобосуна жайгаштырылуучу (жайгаштырылган) товарларга карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча декларанттын милдети төмөнкүдөй жагдайлардын бири болгондо токтотулат:
а) товарлардын декларациясын каттоодо пайда болгон ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдетине байланыштуу атайын бажы жол-жобосуна ылайык товарларды чыгаруудан баш тартуу;
б) Кодекстин 113-беренесинин 1-пунктуна ылайык товарларга декларацияны кайтарып алуу жана (же) Кодекстин 118-беренесинин 4-пунктунун экинчи абзацына ылайык товарларды чыгарууну жокко чыгаруу – товарларга декларацияны каттоодо пайда болгон ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө милдетине байланыштуу;
в) ушул документтин 8-пунктуна ылайык атайын бажы жол-жобосунун токтотулушу, ушул документтин 6-пунктуна ылайык бажы органы тарабынан белгиленген атайын бажы жол-жобосуна ылайык товарларды колдонуу мөөнөтү аяктаганга чейин, анын ичинде ушул документтин 21-пунктунун «а» - «в» пунктчаларында көрсөтүлгөн жагдайлар пайда болгондон кийин;
г) Кодекстин 129-беренесинин 6-пунктуна ылайык атайын бажы жол-жобосу токтотулган товарларды убактылуу сактоого жайгаштыруу;
д) Кодекстин 129-беренесинин 7-пунктуна ылайык атайын бажы жол-жобосунун колдонулушу токтотулган товарларды бажы жол-жобосуна жайгаштыруу;
е) ушул документтин 22-пунктуна ылайык эсептелген жана төлөнүүгө тийиш болгон суммада ташып кирүү бажы алымдарын, салыктарды, атайын, демпингге каршы, компенсациялык алымдарды төлөө жана (же) аларды өндүрүү боюнча милдеттерди аткаруу;
ж)  Армения Республикасынын мыйзамдарына ылайык бажы органы тарабынан атайын бажы жол-жобосуна жайгаштырылган товарларды кыйроонун же жеңилгис күчтүн таасиринин кесепетинде жок кылуу жана (же) кайтарылгыс жоготуу фактысын же болбосо ташуунун (транспортировкалоонун) жана (же) сактоонун нормалдуу шарттарында табигый жоголушунун натыйжасында бул товарларды кайтарылгыс жоготуу фактысын таануу, буга мындай жок кылууга же кайтарылгыс жоголууга чейин бул товарларга карата ташып кирүү бажы алымдарын, салыктарды, атайын, демпингге каршы жана компенсациялык алымдарды төлөө мөөнөтү келген учурлар кирбейт;
з) атайын бажы жол-жобосуна жайгаштырылган товарларды Армения Республикасынын мыйзамдарына ылайык Армения Республикасынын менчигине (кирешесине) конфискациялоо же жүгүртүү;
и) Кодекстин 51-главасына ылайык атайын бажы жол-жобосуна жайгаштырылган товарларды бажы органы тарабынан кармоо.
20.  Атайын бажы жол-жобосуна жайгаштырылган товарларга карата ташып кирүү бажы алымдарын, салыктарды, атайын, демпингге каршы, компенсациялык алымдарды төлөө боюнча милдет ушул документтин 21-пунктунда көрсөтүлгөн жагдайлар болгондо аткарылууга тийиш.
21.  Төмөнкү жагдайлар пайда болгондо ташып кирүү бажы алымдарын, салыктарды, атайын, демпингге каршы, компенсациялык алымдарды төлөө мөөнөтү болуп төмөнкүлөр эсептелет:
а) атайын бажы жол-жобосуна жайгаштырылган товарлар ушул документтин 1-пунктунда көрсөтүлгөн максаттар үчүн эмес колдонулган учурда атайын бажы жол-жобосунун колдонулушу аяктаганга чейин – мындай пайдалануунун биринчи күнү, ал эми эгерде бул күн белгиленбесе – товарларды атайын бажы жол-жобосуна жайгаштырылган күнү;
б) атайын бажы жол-жобосуна жайгаштырылган товарларды мындай бажы жол-жобосу аяктаганга чейин башка жакка (жактарга) өткөрүп берүү жана (же) бул товарларды ушул документтин 7-пунктунун талаптарын бузуу менен пайдалануу учурунда – мындай товарларды өткөрүп берүү жана (же) пайдалануу күнү, ал эми эгерде бул күн белгиленбесе, товарларды атайын бажы жол-жобосуна жайгаштырылган күнү;
в) атайын бажы жол-жобосуна жайгаштырылган товарлар жоголгон учурда мындай бажы жол-жобосу аяктаганга чейин, буга алардын жок болушун жана (же) кыйроонун же жеңилгис күчтүн таасиринин кесепетинде кайтарылгыс жоголушу же болбосо ташуунун (транспортировкалоонун) жана (же) сактоонун нормалдуу шарттарында табигый жоголуунун натыйжасында кайтарылгыс жоголушу кирбейт – мындай товарлар жоголгон күн, ал эми эгерде бул күн белгиленбесе, товарлар атайын бажы жол-жобосуна жайгаштырылган күнү; 
г) ушул документтин 8-пунктуна ылайык атайын бажы жол-жобосунун колдонулушу бүтө элек учурда – ушул документтин 6-пунктуна ылайык бажы органы тарабынан белгиленген атайын бажы жол-жобосуна ылайык товарларды пайдалануу мөөнөтү аяктаган күнү.
22.  Ушул документтин 21-пунктунда көрсөтүлгөн жагдайлар келип чыкканда ташып кирүү бажы алымдары, салыктар, атайын, демпингге каршы, компенсациялык алымдар атайын бажы жол-жобосуна жайгаштырылган товарлар ташып кирүүдөгү бажы алымдарын, салыктарды төлөө боюнча тарифтик преференцияларды жана жеңилдиктерди колдонбостон ички керектөө үчүн чыгаруу бажы жол-жобосунун алдында жайгаштырылгандай төлөнүүгө тийиш.
Ташып кирүү бажы алымдарын, салыктарды, атайын, демпингге каршы, компенсациялык алымдарды эсептөө үчүн товарларды атайын бажы жол-жобосуна жайгаштыруу үчүн берилген товарларга декларацияны бажы органы каттаган күнгө карата колдонулуучу ташып кирүү бажы алымдарынын, салыктардын, атайын, демпингге каршы, компенсациялык алымдардын коюмдары колдонулат.
Эгерде бажы органында товарлардын бажы наркын аныктоо үчүн зарыл болгон так маалымдар жок болсо, товарлардын бажы наркы бажы органында болгон маалымдардын негизинде аныкталат.
Товарлардын бажы наркын аныктоо үчүн зарыл болгон так маалыматтар кийин белгиленген учурда товарлардын бажы наркы ушундай так маалымдарга таянуу менен аныкталат жана Кодекстин 10 жана 11-главаларына жана 76 жана 77-беренелерине ылайык ташып кирүү бажы алымдарынын, салыктардын, атайын, демпингге каршы, компенсациялык алымдардын ашыкча төлөнгөн жана (же) ашыкча өндүрүлгөн суммаларын кайтарып берүү (чегерүү) же төлөнбөгөн суммаларды өндүрүп алуу жүзөгө ашырылат.
23.  Ушул документтин 8-пунктуна ылайык атайын бажы жол-жобосу ушул документтин 21-пунктунда көрсөтүлгөн жагдайлар пайда болгондон кийин токтотулган же атайын бажы жол-жобосуна жайгаштырылган товарлар Кодекстин 129-беренесинин 6-пунктуна ылайык убактылуу сактоого коюлган же мындай товарлар Кодекстин 129-беренесинин 7-пунктуна ылайык чет өлкөлүк товарларга карата колдонулуучу бажы жол-жобосуна жайгаштырылган же бажы органдары тарабынан Кодекстин 51-главасына ылайык бажы алымдарын, салыктарды, атайын, демпингге каршы, компенсациялык алымдарды төлөө жана (же) аларды өндүрүү (толугу менен же жарым-жартылай) боюнча милдет аткарылгандан кийин кармалган учурда ушул документке ылайык төлөнгөн жана (же) өндүрүлгөн бажы алымдарынын, салыктардын, атайын, демпингге каршы, компенсациялык алымдардын суммалары Кодекстин 10-главасына жана 76-беренесине ылайык кайтарылууга (чегерүүгө) жатат.

_____________
